PLANINSKO DRUŠTVO CELJE MATICA                                                     CELJE, 01.08.2007

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

N A D  D O L I N O  S E D M E R I H  P A L Č K O V

M A N G A R T, 2677 M, IN

V E V N I C A, 2340 M,

V NEDELJO, 12. AVGUSTA 2007

SREDI TEMNIH GOZDOV,

KI JIH NAPOL OBKROŽAJO RATEŠKE PONCE, STRMI STRUG IN VEVNICA NA VZHODU,

ORJAŠKA GMOTA MANGARTA SKUPAJ Z MALIM KORITNIŠKIM MANGARTOM NA JUGU

PA REMŠENDOLSKE GORE NA ZAHODU, SANJATA LJUBKI MANGARTSKI JEZERI.

OB GORNJEM STOJI KOČA, PRED NJO PA ČAKA SEDEM PALČKOV.

PRAVLJIČNO LEPO OKOLJE MOTI LE BLIŽNJE PARKIRIŠČE,

NA KATEREM BO ZAČETEK IN KONEC NAŠE POTI NA MANGART.

PO PRVI SVETOVNI VOJNI SO ZABETONIRALI MEJNE KAMNE PO GREBENU PONC

IN JIH LETA 1947 Z JALOVCA PRESTAVILI ŠE PO VSEM GREBENU MANGARTA.

POVEZALI SO JIH Z GREBENSKO POTJO OD PONC DO MANGARTA,

IZ DOLINE MANGARTSKIH JEZER PA SO DO KAMNOV ZGRADILI VEČ VOJAŠKIH POTI,

KI DANES SODIJO MED DOBRO VZDRŽEVANE,

A ZELO ZAHTEVNE VENDAR KLASIČNE PLANINSKE POTI.

NEKAJ JIH BOMO OD BLIŽE SPOZNALI NA IZLETU NA MANGART,

KAMOR VAS Z MATEJO IN PETROM VABIMO NA ZAHTEVNEJŠI PLANINSKI IZLET.

S POSTAJALIŠČA OB CELJSKI GLAZIJI
ODPOTUJEMO Z NAROČENIM AVTOBUSOM TOKRAT ŽE OB ŠTIRIH ZJUTRAJ, 4.00.

ONSTRAN MEJNEGA PREHODA RATEČE
ZAVIJEMO V BELI PEČI K MANGARTSKIM JEZEROM, 941 M,

KJER JE KONEC NAŠE SORAZMERNO KRATKE JUTRANJE VOŽNJE.

PO POTEH 512 IN 513 SE SPREHODIMO NA PLANINO TAMAR, 1010 M,

IN POVZPNEMO NATO NA STARO PLANINO, 1307 M.

Z NJE SE PO MELIŠČU IN SNEŽIŠČU POTRUDIMO V MRAČNO KRNICO ZAGAČE, 1810 M,

KJER VSTOPIMO NA TEŽJO VAROVANO PLEZALNO POT ŽIVLJENJA, VIA DELLA VITA,

KI SE IZTEČE NEKAJ METROV POD ROBOM NAD ZAGAČAMI, 2149 M.

ČE NAM PREHOJENA POT NI DELALA HUJŠIH PREGLAVIC,

SE NA RAZPOTJU ODLOČIMO ZA ODCEP PROTI VEVNICI, 2340 M,

IN SE PO PIČLIH DVEH URAH VRNEMO NA ROB NAD ZAGAČAMI, 2149 M,

KJER OD LETA 1992 STOJI TRBIŠKI BIVAK, 2160 M.

PO ODDIHU SLEDIMO VAROVANI POTI PROTI ZAHODU.

TA Z MALEGA KORITNIŠKEGA MANGARTA, 2393 M,

PELJE ČEZ HUDO ŠKRBINO, 2401 M,

NA ZAOBLJENO KUPOLO IN SE ZDRUŽI Z ITALIJANSKO POTJO NA MANGART, 2677 M.

KER JE SESTOP PO SLOVENSKI POTI ZAPRT, SE VRNEMO PO ITALIJANSKI POTI.

SLEDNJA SE NA ODCEPU PROTI MANGARTSKEMU SEDLU NA VIŠINI 2273 M,

PRELEVI V ZELO ZAHTEVNO POT VIO ITALIA,

KI SE NEHA NA VIŠINI 1970 M, NEDALEČ OD BIVAKA NOGARA, 1850 M.

ZANKO SKLENEMO NA PLANINI TAMAR, 1010 M,

DVANAJST UR DOLGO POT PA OB GORNJEM JEZERU PRI SEDMERIH PALČKIH, 941 M.

POŠTENO ZASLUŽENEMU POČITKU SE DOMA PREPUSTIMO PO ENAJSTIH PONOČI.

USTREZEN SAMOVAROVALEN KOMPLET IN ČELADA STA OBVEZNA.

PRED ODHODOM PREVERIMO PODPLATE NA ČEVLJIH IN SI NATOČIMO DOVOLJ PIJAČE.

ZARADI MLAJA IN DOLGE POTI NE POZABIMO ČELNE SVETILKE,

DASI BI MORALI BITI V DOLINI ŠE PRI SVETLEM.

VEDNO IMEJMO PRI SEBI TUDI VELJAVNO OSEBNO IZKAZNICO ALI POTNI LIST!

PRIJAVIMO SE V DRUŠTVENI PISARNI NA STANETOVI 20,

KJER ZA NAROČENI PREVOZ PLAČAMO 15,00 EVROV.

P A  U S P E Š N O  P O T  Ž I V L J E N J A

TONE PRIMOŽIČ

